Datum: 15.6.2010

Zadeva: **Zapisnik zbora načelnikov Komisije za alpinizem,**

ki je bil v sredo,15,6.2011 ob 18. uri v prostorih Domžalskega doma, na Ljubljanski cesti 58

v Domžalah (pritličje, velika dvorana).

Uvodne besede načelnika Komisije za alpinizem Mihe Habjana. Trenutek tišine posvečen vsem, ki so izgubili življenje v gorah.

**Ad1/ Izvolitev delovnega predsedstva, zapisnikarja, overovatelja zapisnika ter verifikacijske komisije.**

Načelnik KA, Miha Habjan, je predlagal izvolitev delovnega predsedstva v sestavi:

Matjaž Šerkezi – predsednik zbora

Domen Petek(AK Ravne na Koroškem), Karel Završnik (AAO) – člana zbora

**Sklep 1.1.:**

Zbor je soglasno potrdil delovno predsedstvo v sestavi:

Predsednik zbora –Matjaž Šerkezi.

Člana zbora – Domen Petek(AK Ravne na Koroškem), in Karel Završnik (AAO)

Predsednik zbora Matjaž Šerkezi je predlagal še ostala delovna telesa:

Jasna Pečjak – zapisnikar

Tomislav Aurednik (AK Slovenska Bistrica) in Robert Hočevar (AO Železničar) – overovatelja zapisnika

Andrej Napotnik (AO TAM) in Mišo Primc (AO Celje-Matica) – verifikacijska komisija.

**Sklep 1.2.:**

Zbor je soglasno potrdil delovna telesa v predlagani sestavi.

**Prisotni načelniki oz. namestniki odsekov/klubov:**

Akademski AO, AO Celje Matica, AO Cerkno, AO Domžale, AK Grmada Celje, AO Idrija, AO Jesenice, AO Kamnik, AO Kozjak iz Maribora, AO Kranj, AO Mojstrana, AO Nova Gorica, Obalni AO, AO Radovljica, AO Rašica, AK Ravne na Koroškem, AK Slovenska Bistrica, AS Slovenska Bistrica, Soški AO Tolmin, Šaleški AO Velenje, AO TAM, AO Vipava, AO Železničar in AO Koper, AK Rinka.

**Ostali prisotni:**

Tomo Česen – načelnik KŠP

Aljaž Anderle – AO Tržič

Verifikacijska komisija je poročala, da je od 42 registriranih odsekov/klubov zastopanih na zboru 25.

Delovni predsednik je ugotovil, da je zbor sklepčen. Zbor je začel z delom.

**Ad 2/ Sprejem predlaganega dnevnega reda**

Predsednik zbora je prebral predlagani

**Dnevni red:**

1. Izvolitev delovnega predsedstva, zapisnikarja in overovatelja zapisnika ter verifikacijske komisije
2. Sprejem predlaganega dnevnega reda
3. Pregled realizacije sklepov zadnjega zbora načelnikov
4. Ustanovitev mladinske alpinistične reprezentance
5. Vzgoja in izobraževanje - predlagane spremembe, poročilo
6. Nova internetna stran KA
7. Finančno stanje KA
8. Razno

**Sklep 2.1.:**

Zbor načelnikov je predlagani dnevni red sprejel z večino glasov navzočih načelnikov oz. namestnikov.

**Ad 3/ Pregled realizacije sklepov zadnjega zbora načelnikov**

Zapisnik zbora načelnikov z dne 21.12.2010 je bil poslan vsem načelnikom odsekov.

Miha Habjan je na kratko preletel zapisnik in povedal, da so realizirani vsi sklepi.

**Sklep 3.1.:**

Zapisnik zbora načelnikov z dne 21. decembra 2010 je bil sprejet z večino glasov navzočih načelnikov oz. namestnikov

**Ad 4/ Ustanovitev mladinske alpinistične reprezentance**

Miha Habjan je na kratko pojasnil cilje in namen reprezentance. Predvideni vodja za prva 3 leta je Marko Prezelj.

Poročilo o ustanavljanju alpinistične reprezentance je priloga zapisnika.

**Sklep 4.1.:**

Poročilo o ustanavljanju alpinistične reprezentance je bilo sprejeto z večino glasov.

**Ad 5/ Vzgoja in izobraževanje**

Poročilo, ki je priloga zapisnika je predstavil vodja izobraževanja Tomo Česen.

Na poročili ni bilo dodatnih pripomb.

Tomo Česen in Aljaž Anderle sta podelila diplome in značke novim alpinističnim inštruktorjem.

**Sklep 5.1.:**

Poročilo o izobraževanju je bilo sprejeto z večino glasov predstavnikov alpinističnih kolektivov.

**Ad 6/ Nova internetna stran KA**

Stran KA je del nove internetne strani CGP PZS.

Stran je za enkrat v pripravi, še ni zaživela in nima dokončne podobe.

**Ad 7/ Finančno stanje KA**

Kratko obrazložitev je podal Matjaž Šerkezi, padec prihodkov z MŠŠ je posledica manjšega števila kategoriziranih alpinistov. Detajlno poročilo o porabi sredstev bo podano na decembrskem zboru načelnikov. V razpravi so sodelovali:

Janez Tori, ki je pripomnil, da finančno poročilo, ki je bilo priloga vabilu vsebinsko ni ustrezno, glede na ustna pojasnila pa bi bilo bolje, če ga sploh ne bi bilo.

Miha Habjan je opozoril, da bo morda ob zmanjšanju sredstev iz MŠŠ v bodoče potrebno iskati tudi sponzorska sredstva . za realizacijo odprav.

Načelnika AO Celje (Mišo Primc) je zanimal kriterij za pridobivanje sredstev KOTG, Matjaž Šerkezi mu je pojasnil, da so to prijavljene odprave.

Postavilo se je vprašanje, če lahko za sredstva kandidiramo še na kakšen nov način,npr. s prijavo mladinske reprezentance ali kaj podobnega.

Miha in Matjaž sta pojasnila, da so podlaga za pridobitev razreda kvalitetni vzponi, ki pa jih je žal vsako leto manj. V primeru združitve KA in KOTG sredstev ni tako malo, posebej, ker pada tudi število odprav. Če bi bilo odprav več, bi sredstev hitro zmanjkalo.

**Ad 8/ Razno**

Alpinistična šola: gradivo naj bi bilo na voljo v PDF obliki konec leta 2011. Na Fundaciji za šport se bomo prijavili na razpis za strokovno literaturo?

Zbornik bo izšel konec meseca ali začetek julija. Načelniki naj bi spodbujali člane, ki plezajo prvenstvene smeri, da pošiljajo skice, opise in slike na KA za objavo v Zborniku.

Statut: predlog, da načelniki komisij ne bi bili več člani UO PZS. Združitev KOTG s KA.

Statut na skupščini PZS ni bil potrjen.

Zavarovanje alpinistov: KA ima ekipo, ki pripravlja predloge za boljše zavarovanje alpinistov, žal smo manjši del članstva PZS imamo pa specifične zahteve oz želje. KA poziva načelnike, da se s konkretnimi primeri pomaga pri oblikovanju novega predloga zavarovanja za alpiniste.

Matjaž Šerkezi je opozoril, da UZR pripravlja novo uredbo, ki bo določala plačilo vseh stroškov ob malomarnem ravnanju. Problem bo, ker »malomarno« ni nikjer definirano, ampak bo spet prepuščeno presoji »laikov«.

Zbor alpinistov 2012 bo organiziral AO Celje Matica, Soški AO pa kandidira za 2013.

Zbor načelnikov je bil zaključen ob 20.25 uri.

Zapisnikar: Jasna Pečjak

Overovatelja zapisnika: Tomislav Aurednik (AK Slovenska Bistrica) in Robert Hočevar (AO Železničar)

Miha Habjan, načelnik KA

Priloge:

* Finančno poročilo 2010
* Poročilo o delu za leto 2010
* Program 2011
* Finančni plan 2011
* Poročilo PTLP
* Plan PTLP
* Zapisnik zbora načelnikov\_04 03 2010